Манастир Свете Марије Магдалине у Чиниглавцима
Манастир Марије Магдалине, посвећен Благој Марији је манастир Епархије нишке, српске православне цркве.  Манастир се налази у јужном делу пиротског села Чиниглавци, а његова слава је Блага Марија и обележава се 4. августа.

Блага Марија 

Блага Марија је хришћански и народни празник који се празнује 4. августа (по Григоријанском календару). 
Овај дан је у ствари спомен на Марију Магдалену, која је била родом из Сирије из града Магдале, због чега је и добила име Магдалена. У својој младости је била грешница али ју је Исус избавио од грехова. Касније је постала његова ученица, пратила га је и слушала његове проповеди.

Изградња и историјат манастира 

Манастир Марије Магдалине је изграђен 1858. године, а дограђен у периоду од 1926. — 1927. године, у време свештеника Драге. Радили су га мајстори из села Срећковац, Ранђел и Ристивоје. У дограђеном делу су се одвијала богослужења и обреди поводом славе. Цигла и темељи манастира су из римског доба, па се претпоставља да је он саграђен на темељима старе римске базилике.

Манастир данас 
Године 2004. манастир је обновила Мира Марков уз помоћ мештана тог села као и донације добрих људи из Града Пиротаа. Манастир је обновљен од темеља до крова, како споља, тако изнутра, а 2016. године је почела обнова конака из темеља. Манастир је живописан. Сваке године 4. августа, када је слава манастира, окупља се велики број људи да радосно прослави празник св. Марије Магдалине.

Види још 
 Списак манастира Српске православне цркве
 Епархија нишка
 Пирот
 Марија Магдалена

Референце

Литература 
 Водич кроз цркве и манастире у Горњем Понишављу (објављено 2007 г.)

Спољашње везе 

 Православна Епархија нишка
 Сајт града Пирота

Манастири Епархије нишке
Православни манастири
Верски објекти у Пироту
Манастири у Србији